wickkiey/tamil-wikipedia-chunked huggingface dataset:
# மத்திசன்–பப்பாபெத்ரு–டிக்சன் சமன்பாடுகள்

இயற்பியலில், குறிப்பாக பொதுச் சார்புக் கோட்பாடில், **மத்திசன்–பப்பாபெத்ரு–டிக்சன் சமன்பாடுகள்** (*Mathisson–Papapetrou–Dixon equations*) ஈர்ப்புப் புலம் ஒன்றில் செல்லும் தன்னைத்தானே சுழலும் விண்பொருளின் இயக்கத்தை விவரிக்கின்றன.  
இச்சமன்பாடுகளை மைரன் மெத்திசன், டபிள்யூ. டி. டிக்சன், அகிலெசு பப்பாபெத்ரு எனும் இயற்பியலாளர்கள் தனித்தனியாக வெவ்வேறு காலகட்டங்களில் கோட்பாட்டளவில் கண்டறிந்தனர். ஆகையால், அவர்களின் பெயராலேயே இச்சமன்பாடு அழைக்கப்பெறுகிறது.  
<math>m </math> நிறையுள்ள ஒரு விண்பொருளொன்றின் இயக்கத்தை, கீழ்க்காணும் பண்புரு சமன்பாடுகளின் மூலம் காணலாம்.  
{ds} \) = -\frac{1}{2}u^\pi S^{\rho\sigma} R^\lambda{}_{\pi\rho\sigma}</math>  
<math>\frac{DS^{\mu\nu}}{ds} + u^\mu u_\sigma \frac{DS^{\nu\sigma}}{ds} - u^\nu u_\sigma \frac{DS^{\mu\sigma}}{ds} = 0</math>
|cellpadding= 6
| = 1
| colour = black
|background colour=white}}  
இங்கு,
:<math>\lambda, \mu, \nu, \pi, \rho, \sigma</math> என்பன ஐன்சுடைன் கூட்டுக்குறிகள்
:<math>u</math> என்பது 4-திசையன் திசைவேகம் (*four velocity*)
:<math>S</math> சுழற்சிப் பண்புரு (*spin tensor*)
:<math>R</math> இரீமன் வளைப்பண்புரு (*Riemann curvature tensor*)
:<math>D</math> என்பது ஆயஞ்சாரா வகைக்கெழு இயக்கி அல்லது இணைமாறற்பெறுதி (*covariant derivative*)
:<math>s</math> நேரவெளிப் படுகையின் தொடுகோட்டுவெளித் துணையலகு (*affine parameter*)
# மத்திசன்–பப்பாபெத்ரு–டிக்சன் சமன்பாடுகள்

## மத்திசன்-பப்பாபெத்ரு சமன்பாடுகள்

*m* திணிவுள்ள துணிக்கை ஒன்றின் **மத்திசன்-பப்பாபெத்ரு சமன்பாடுகள்** பின்வருமாறு:  
{ds} + u^\mu u_\sigma \frac{DS^{\nu\sigma}}{ds} - u^\nu u_\sigma \frac{DS^{\mu\sigma}}{ds} = 0</math>
|cellpadding= 6
| = 1
| colour = black
|background colour=white}}
# ஈக்குவடாரின் தேசியக் கொடி

வில் ஈக்குவடார்கொடி]]  
**ஈக்குவடாரின் தேசியக் கொடி** *(national flag of Ecuador)* மஞ்சள்(இரட்டை அகலம்), நீலம், சிவப்பு நிறக் கிடைநிலைப் பட்டைகளைக் கொண்டது. ஈக்குவடாரின் தேசியக்கொடி முதலில் 1835 இலும், பின் 1860 ஆம் ஆண்டு செப்டம்பர் 26 இலும் ஏற்றுக்கொள்ளப்பட்டது. தற்போது உள்ள கொடியின் வடிவமைப்பு 1900 இல் இறுதி செய்யப்பட்டு, ஈக்குவடார் படையுடை அதன் மையத்தில் மேற்படியுமாறு வடிவமைக்கப்பட்டது. மஞ்சள், நீலம், சிகப்பு வண்ணத்தைப் பயன்படுத்துவதற்கு முன்பு ஈக்குவடாரில் உள்ள ஒவ்வொரு மாகாணத்தையும் குறிக்கும் உடுக்களை கொண்ட வெள்ளை, நீல நிறக் கொடி பயன்படுத்தப்பட்டது. ஈக்குவடார் நாட்டின் கொடி கொலம்பியா, வெனிசுலா நாட்டு கொடிகளின் வடிவமைப்பை ஒத்திருக்கும். இம்மூன்று நாட்டுக் கொடிகளும் வெனிசுலா நாட்டுத் தளபதி பிரான்சிஸ்கோ-டி-மிராண்டா<nowiki/>வினால் முன்மொழியப்பட்டு, வெனிசுலா அரசால் 1811 இல் ஏற்றுக்கொள்ளப்பட்டது. கொலம்பியாவும் சிறு மாறுதல்களுடன் இம்முன்மொழிவை ஏற்றுக்கொண்டது. ஈக்குவடாரின் கொடி கொலம்பியா நாட்டுக் கொடியுடன் எல்லா கூறுபாடுகளிலும் ஒத்திருந்தது. ஆகவே, கடல்வழி வணிகத்திற்காக வேறுவிதமான கொடியைக் கொலம்பியா பயன்படுத்துகிறது. கெய்திக் கொடி, டொமினிக்கா குடியரசுக் கொடி, எல் சல்வடார்க் கொடிகளோடு இணைந்து, ஈக்குவடார்க் கொடி ஆகிய நான்கு கொடிகளின் வடிவமைப்புகளே தம்முள் அனைத்துத் தேசிய குறியீடுகளையும் சின்னங்களையும் குறிக்கின்றன.
# ஈக்குவடாரின் தேசியக் கொடி

## வடிவமைப்பு

ஈக்குவடாரின் தகவல் தொழில்நுட்பத்திற்கான தேசியத் தலைமையகம் தேசிய கொடி, கொடியில் உள்ள கேடய வடிவ மரபுச் சின்னம், பிற தேசிய குறியீடுகளுக்கான வடிவமைப்பு, விகிதம் போன்றவற்றை விவரிக்கும் ஒழுங்குமுறைகளை 2009, நவம்பரில் வெளியிட்டது.  
ஈக்குவடாரின் தேசிய கொடி 2.20 மீட்டர் நீளமும், 1.47 மீட்டர் அகலமும் 3:2 விகிதத்திலலுள்ளது. இக்கொடி மூன்று வண்ணத்தில் உள்ள கிடைமட்ட பட்டைகளாக பிரிக்கப்பட்டுள்ளது.கொடியின் பாதி பகுதி வரை மஞ்சள் பட்டையும், அடுத்த கால் பகுதியில் நீலமும், மீதம் உள்ள கால் பகுதியில் சிகப்பு பட்டையும் உள்ளது. மையத்தில் உள்ள கேடய வடிவிலான அதன் மரபுச் சின்னம் செவ்வக வடிவத்தில் 12:10 என்ற விகிதத்தில் வடிவமைக்கப்பட்டுள்ளது. ஈக்குவடாரின் தேசியச் செந்தரச் சின்னத்திலும் கொடியில் உள்ளது போலவே கேடய சின்னம் 0.9மீ பக்கச் சதுர வடிவத்தில் இருக்கும். அதனைச் சுற்றிலும் 4 செ.மீ உயரம், 3 செமீ. அகலத்தில் தங்க நிறத்திலான ரோம முகப்பு எழுத்துரு தங்கநிற நூலினால் 55 செமீ விட்ட அளவுக்கு நெய்யப்பட்டிருக்கும். இது படைசார் நிறுவனங்களிலும் அமைப்புகளிலும் பயன்படுத்தப்படுகிறது.  
மேலும், கொடியைசெய்வோர் விற்கும்போது செய்த நிறுவனத்தின் பெயர், செய்யப்பட்ட வருடம் ஆகியவற்றை 20மிமீ நீளமும்10 மி.மீ அகலமும் உள்ள துணிச் சிட்டையில் அச்சிட்டு, அதனைக் கொடியின் பின்புறம் இணைக்க வேண்டும்.
# ஈக்குவடாரின் தேசியக் கொடி

## வடிவமைப்பு

### மரபுப் படைச் சின்னம்

ஈக்குவடார் நாட்டுக் கொடியின் மையப்பகுதியில் உள்ள முட்டை வடிவக் கேடய அமைப்பில் பின்னணியாக உள்ள மலை சிம்பராசோ மலை ஆகும். ஆந்திசு மலைத்தொடரின் ஒரு பகுதியான சிம்போராசோ ஈக்குவடாரின் உயர்ந்த மலையாகும். அதன் அடிவாரத்தில் தோன்றும் ஆறு குவாயாசு ஆகும். ஆற்றின் மீதுள்ள நீராவி கப்பலும் குவாயாசு என்று பெயரிடப்பட்டுள்ளது. இந்த கப்பல் குவாயாவாக்குவிலில் கட்டப்பட்டது. இதுவே ஈக்குவடார் மற்றும் தென் அமெரிக்கா<nowiki/>வில் கட்டப்பட்ட முதல் நீராவி கப்பல் ஆகும். 1841, அக்டோபர் 9 இல் இக்கப்பல் நாட்டுக்கு காணிக்கையாக்கப்பட்டது. இக்கப்பல் காடிசியசின் வணிக, பொருளாதாரத்தைச் சுட்டும் கூறுபாடுகளைக் கொண்டுள்ளது. இரண்டு பாம்புகளால் சுற்றப்பட்ட ஒரு தூணின் மேலே சிறகுகளை விரித்த கழுகு ஒன்று அமர்ந்திருப்பதை போன்று கப்பலில் உள்ள தூண் வடிவமைக்கப்பட்டுள்ளது. . மையத்தில் உள்ள இச்சின்னமும் கொடியின் வண்ணத்திலேயே வடிவமைக்கப்பட்டுள்ளது. மலைகளுக்கு மேலே தங்கநிறச் சூரியனைச் சுற்றி, மார்ச்சு முதல் ஜூன் வரையிலான Aries, Taurus, Gemini Cancer ஆகிய ஓரைசார்ந்த வானியல் படிமங்கள், படைத் தளபதி யுவான் யோசே புளூரசை ஆட்சியில் இருந்து தூக்கியெறிந்த 1845 மார்ச்சு புரட்சியைக் குறிப்பிட அமைந்துள்ளன.  
கேடயத்திற்கு மேலே இருக்கும் பெரிய சிறகு விரித்த கழுகு ஈக்குவடாரின் அதிகார்ரம், பெருமை, வலிமையைக் குறிக்கிறது. தனது இறக்கைகளை விரித்து வைத்துக் கொண்டு இருக்கும் இக்கழுகு எதிரிகளை தாக்க எந்நேரமும் ஆயத்தமாக இருப்பதை உணர்த்துகிறது. இக்கேடயம் நான்கு ஈக்குவடார் கொடியினால் சூழப்பட்டுள்ளதை போன்று வடிவமைக்கப்பட்டுள்ளது. இடது பக்கத்தில் காணப்படும் இலை மணிமுடி குடியரசின் வெற்றிகளைக் குறிக்கிறது. வலது பக்கத்தில் உள்ள பனை இலை விடுதலையையும் விடுதலைப் போராட்ட ஈகிகளையும் அடையாளப்படுத்துகிறது.இக்கேடயத்திற்கு கீழே உள்ள கத்திகள் குடியரசின் கண்ணியத்தைச் சுட்டுகின்றன. மரபுப் படைச் சின்ன இறுதி வடிவமைப்பு 1990 இல் முற்றுபெற்றது..
# ஈக்குவடாரின் தேசியக் கொடி

## வடிவமைப்பு

### குறியீடுகளின் பொருள்கள்

மஞ்சள் : பயிர்கள், வளமிக்க மண்  
நீலம் : பெருங்கடல், தெளிந்த வானம்  
சிகப்பு : தாய்நாட்டின் விடுதலையையும் விடுதலைக்காக குருதி சிந்திய ஈகிகளையும் குறிக்கிறது.
# ஈக்குவடாரின் தேசியக் கொடி

## வடிவமைப்பு

### உறுதிமொழியும் நாட்டுப்பண்ணும்

மாணவர்களும், படைசார் குழுக்களும் ஜுராமெண்டோ ஆ லா பந்தாரா எனப்படும் கொடிக்கான உறுதிமொழியை எடுக்க வேண்டும். இந்த உறுதிமொழி தேசிய விடுமுறைகளிலோ அல்லது பட்டமளிப்பு போன்ற கல்விசார் நிகழ்ச்சிகளிலோ எடுக்கப்படும். ஹிம்னோ அ லா பந்தாரா எனப்படும் நாட்டுப்பண் உறுதிமொழிக்கு பிறகு பாடப்படுகிறது.
# ஈக்குவடாரின் தேசியக் கொடி

## வடிவமைப்பு

### மாறுபட்ட வடிவங்கள்

பதிவு செய்யப்பட்ட அரசாணை எண் 1271 இன்படி டிசம்பர் 5, 1900 இல் ஈக்குவடாரின் தேசியக் கொடிக்கு இரண்டு அதிகாரமான வடிவமைப்புகள் உள்ளன என சட்டப்படி கையொப்பமிடப்பட்ட ஒரு அரசாணை நிறைவேற்றப்பட்டது. அரசமைப்பு சட்டம் 2 இன்படி இரண்டு வடிவமைப்புகளுமே நீலம், சிகப்பு நிறப் பட்டைகளின் அளவை இரட்டிப்பாக கொண்ட மஞ்சள் நிற பட்டைகளை கொண்டுள்ள மூவண்ணக் கொடியாக வடிவமைக்கப்பட்டது. அரசமைப்பு சட்டம் 3 இன்படி மையத்தில் கேடய வடிவிலான மரபுச் சின்னத்தைப் பெற்றுள்ள கொடியினை இராணுவம், அரசாங்க அலுவலர்கள் வெளியுறவுத் தூதுவர்கள் பயன்படுத்த வேண்டும். அதே சமயம் பொது மக்கள் பயன்படுத்துவதற்குத் தடையேதும் செய்யப்படவில்லை. ஆனால் சிதைவின்றிப் பயன்படுத்த அறிவுறுத்தப்பட்டனர். அரசாணை எண் 6 இன்படி கடல் வணிகர்கள் மரபுச் சின்னம் இல்லாத கொடியை பயன்படுத்த தடை விதிக்கப்பட்டது. ஆனால் ஈக்குவடாரைப் போல் இல்லாமல் பெரு, பொலிவியா, அர்ஜெண்டினா போன்ற தென் அமெரிக்க நாடுகளில் மரபுசின்னத்துடன் கூடிய கொடியைப் பொதுமக்கள் பயன்படுத்த தடை விதிக்கப்பட்டுள்ளது.  
கொலம்பியா நாட்டு கொடியுடன் வேறுபடுத்துவதற்காக ஈக்குவடார் மரபுச் சின்னத்துடன் கொடியினை பயன்படுத்தும். கொலம்பியா கடல் வணிகர்கள் சிகப்பு, நீல வண்ண பிண்ணனியில் நீள்வட்ட வடிவில் உடுக்களை கொண்ட கொடியினைப் பயன்படுத்துவர்.  
அரசாணை 4 இன்படி மாகானாட்சியகங்கள் மரபுச் சின்னத்துடன் கூடிய கொடியைப் பயன்படுத்த தடை செய்யப்பட்டது. எனவே மாகாணங்களுக்கு என தனியாக கொடி வடிவமைக்கப்பட்டது.மாகாணங்களை குறிக்கும் வகையில் ஒரு பொதுக்கொடி வடிவமைக்கப்பட்டது. அதில் மூவண்ணக் கொடியில் ஒவ்வொரு மாகாணங்களையும் குறிக்கும் வெள்ளை உடுக்கள் வட்ட வடிவில் அமைக்கப்பட்டன. 1905 முதல் 1930 வரை இக்கொடி வெனிசுலா நாட்டு கொடியை ஒத்திருந்தது. தற்போது உள்ள வெனிசுலா நாட்டுக் கொடியில் உடுக்கள் அரைவட்ட வடிவில் அமைந்திருக்கும்.
# ஈக்குவடாரின் தேசியக் கொடி

## வடிவமைப்பு

### குறியீட்டின் கிளைப்பொருள்கள்

ஈக்குவடாரில் உள்ள மாகாணங்களில், குவாயாசு மாகாணத்தின் தலைநகரம்தான் பாலத்தீனா. இதனுடைய கொடியில் ஈக்குவடாரின் தேசியக்கொடி பயன்படுத்தப்பட்டுள்ளது. ஆலிவ் பச்சை பின்னணியில் மூவண்ணக் கொடி உள்ளதுபோல் வடிவமைத்தனர். தங்களது தாய்நாட்டுடனான பற்றினை வெளிபடுத்தும் வண்ணம் ஈக்குவடார் கொடியைப் பயன்படுத்தியதாக மாகாண ஆட்சி தெரிவித்தது. மேலும் பச்சை நிறம் தங்களது முன்னேற்றத்தை குறிக்கும் என குறிப்பிட்டது.  
உ லோஜா மாகாணமும் 1963 இல் தாய்நாட்டுக் கொடியை போன்றே தங்கள் மாகாணக் கொடியை வடிவமைத்தது. இதனை வடிவமைத்தவர் கூறும்போது தங்கள் தாய்நாட்டின் இறையாண்மையும், புகழும்ம் குறிக்கும் வகையில் இக்கொடி வடிவமைக்கப்பட்டது என கூறுகிறார்.  
நெப்போ மாகாணமும் கேடய வடிவிலான மரபுச் சின்னம் இல்லாத் தேசியக் கொடியை போன்றே தங்கள் கொடியை வடிவமைத்தது. ஒரே ஒரு மாற்றம் என்னவென்றால், மஞ்சள், நீல நிறங்களுக்கு இடையில் ஒரு வெள்ளை பட்டை காணப்படும்.  
###### மாகாணங்களின் கொடிகள்
# காவியத் தலைவன் (1992 திரைப்படம்)

**காவியத் தலைவன்** (*Kaviya Thalaivan (1992 film*)) என்பது 1992 ஆவது ஆண்டில் வெளியான ஒரு தமிழ்த் திரைப்படமாகும். கே. எஸ். கோபாலகிருஷ்ணன் இயக்கிய இத்திரைப்படத்தில் விஜயகாந்த் பானுப்பிரியா ஆகியோர் முக்கிய வேடங்களில் நடித்திருந்தனர். அரவிந்த் சித்தார்த்தா இசையமைத்த இத்திரைப்படம் 1992 நவம்பர் 25 அன்று வெளியானது.
# காவியத் தலைவன் (1992 திரைப்படம்)

## நடிகர்கள்

- விசயகாந்து
- பானுப்ரியா (நடிகை)
- மா. நா. நம்பியார்
- மனோரமா (நடிகை)
- மஞ்சுளா விஜயகுமார்
- சந்திரசேகர் (நடிகர்)
- நாசர் (நடிகர்)
- சார்லி
- சி. ஆர். சரஸ்வதி
- ஏ. ஆர். சீனிவாசன்
- ஆர். நீலகண்டன்
# சிலிக்கான் கார்பைடு

### அதிக அளவிலான உற்பத்தி

சிலிக்கான் கார்பைடின் பெருமளவு உற்பத்தி முறையானது எட்வர்ட் குட்ரிச் ஆக்சன் என்பவரால் 1890 ஆம் ஆண்டு கண்டறியப்பட்டது.ஆக்சன் செயற்கை வைரங்களைத் தயாரிக்கும் முயற்சியில் களிமண்(அலுமினியம் சிலிக்கேட்டு) மற்றும் துாளாக்கப்பட்ட கோக் (எரிபொருள்) (கரியம்) ஆகியவற்றை ஒரு இரும்புப்பாத்திரத்தில் வெப்பப்படுத்திக் கொண்டு இருந்தார். அப்போது உருவான கார்போரண்டத்தை உருவாக்கிய நீல நிறப் படிகங்களை கார்பன் மற்றும் அலுமினியத்தின் புதிய சேர்மம் (குருந்தத்தையொத்த) என நம்பினார்.1893 ஆம் ஆண்டில், பெர்டினான்ட் ஆன்றி முவாசான்அரிசோனாவில் டையாப்லோ மெடியோரைட்டு பள்ளத்தாக்கில் காணப்படும் பாறை மாதிரிகளை ஆய்விட்டுக் கொண்டிருந்த போது, மிக அரிதாக இயற்கையில் காணப்படும் SiC கனிமத்தைக் கண்டுபிடித்தார். அவரை கௌரவிக்கும் விதமாக அந்தக் கனிமத்திற்கு மாய்சானைட் அல்லது முவாசானைட் எனப் பெயரிடப்பட்டது. முவாசான்SiC ஐ பல வழிமுறைகளில் தொகுப்பு முறையில தயாரித்தார். அவற்றில் சில, உருகிய சிலிக்கனில் கார்பனைக் கரைத்தல், கால்சியம் கார்பைடு மற்றும் சிலிக்கா கலந்த கலவையை உருக்குதல் மற்றும் மின் உலை ஒன்றில் சிலிக்கா மற்றும் கார்பனை ஒடுக்குதல் ஆகியவையாகும்.1893 ஆம் ஆண்டு பிப்ரவரி 28 ஆம் நாள் ஆக்சன் சிலிக்கான் கார்பைடு தயாரிக்கும் முறைக்கு காப்புரிமை பெற்றார். ஆக்சன் சிலிக்கான் கார்பைடு தயாரிக்க இன்றளவும் பயன்பட்டுக் கொண்டிருக்கிற மின் உலை ஒன்றை வடிவமைத்தார். கார்போரண்டம் என்ற நிறுவனத்தில் பெருமளவில் சிலிக்கான் கார்பைடைத் தயாரிக்க அது பயன்படுத்தப்படுகிறது. சிலிக்கான் கார்பைடு சிராய்ப்புப் பொருளாகப் பயன்படுகிறது. ஆக்சன் கார்பனை உருகிய காரோண்டம் மற்றும் அலுமினாவில் கரைக்க முயற்சித்தார். இதிலிலிருந்து கடினமான கருநீலப் படிகங்கள் உருவாதலைக் கண்டறிந்தார். இந்தப் படிகங்களை இவர் கார்பன் மற்றும் கோரண்டம் இவற்றின் சேர்மமாக இருக்கலாம் என்று கருதினார்.
# ஆசுக்கர் (மீன்)

**ஆசுக்கர் மீன்** (ஆஸ்கார் மீன், ஓஸ்கார் மீன்) (*Oscar (fish*); என்பது சிசிலிட் குடும்பத்திலிருந்து **புலி ஆசுக்கர்**, **வெல்வெட் சிச்லிட்**, மற்றும் **பளிங்கு சிச்லிட்** போன்ற பல பொதுவான பெயர்களில் அறியப்படுகிறது. தென் அமெரிக்காவின், வெப்ப மண்டல பகுதிகளில் இயற்கையாகவே வாழுகூடிய இவ்இனங்கள் , ஏ.செல்லடஸ் மாதிரிகள் பெரும்பாலும் உள்ளூர் சந்தைகளில் ஒரு உணவுவகை மீன் போன்று விற்பனைக்கு காணப்படுகின்றன. இந்த மீன் வகையை சீனா, ஆத்திரேலியா, மற்றும் ஐக்கிய நாடுகள் உள்ளிட்ட மற்ற பகுதிகளில், அறிமுகப்படுத்தப்பட்டுள்ளது.
மேலும் அது ஐரோப்பா மற்றும் ஐக்கிய நாடுகளில் ஒரு பிரபலமான நீர்வாழ் உயிரின காட்சி மீன்களாக கருதப்படுகிறது.
# ஆசுக்கர் (மீன்)

## வகைப்பாடு

இந்த மீன் இனங்களை முதலில் 1831 ஆம் ஆண்டு, லூயிஸ் அகாசிஸ் (*Louis Agassiz*) என்பவரால் லோபோடேஸ் ஆஸெல்லாட்டஸ் (*Lobotes ocellatus*) என விவரிக்கப்பட்டது, அப்போது இந்த இனத்தை கடல் சார்ந்த உயிரினம் தவறுதலாக நம்பப்பட்டது; பின்னாளில் இது அஸ்ட்ரோனோடஸ் (*Astronotus*) எனும் பேரினத்தின் வகையைச்சார்ந்ததாக அறியப்பட்டது. இந்த இனத்தில் பல இளநிலை மீன்கள் ஒத்திசைவுகளைக் கொண்டிருக்கின்றன: அவைகள், அகாரா கம்ப்ரெஸ்சஸ் (''Acara compressus),
அகாரா ஹைப்போஸ்ட்டிகா, (*Acara hyposticta*), அஸ்ட்ரோனாட்டஸ் ஆஸெல்லாட்டஸ் ஸீப்ரா (*Astronotus ocellatus zebra*), மற்றும் அஸ்ட்ரோனாட்டஸ் ஆர்பிகுலடஸ் (*Astronotus orbiculatus*) போன்றவைகள் ஆகும்.
# ஆசுக்கர் (மீன்)

## விளக்கம்

இந்த வகை மீன்கள், சுமார் 45 சென்டிமீட்டர் நீளமும் (18 அங்குலம்), மற்றும் 1. 6 கிலோகிராம் (3.5 எல்பி) எடை வரையும் வளரக்கூடியதாக, அகந்த்நாத்தஸ் ஆஸெல்லாட்டஸ் (*Acanthognathus ocellatus*) உதாரணங்கள் அறிவிக்கப்பட்டுள்ளன. காடார்ந்த பகுதிகளில் பிடிக்கப்படும் இவ்வகை இனங்கள், பொதுவாக இருண்ட வால் பகுதியும் மற்றும் முதுகு துடுப்பு கீழ் மஞ்சள் வளைய புள்ளிகள் அல்லது பொட்டுக்கண் (*Ocelli*) போன்ற வண்ணம் பூசப்பட்டு காணப்படும். மேலும் இந்த இனங்கள் அதன் நிறத்தை துரிதமாக மாற்றியமைக்கின்றன, இவற்றில் தனித்துவமான சடங்குகள் மற்றும் பிராந்தியங்களுடனான யுத்த நடத்தைகளை உருவாக்குவதற்கான ஒரு பண்புகளாக உள்ளது. இளம் ஆசுக்கர் மீன்கள், முதிர்ந்த மீன்களிடமிருந்து வேறுபட்ட வண்ணங்களைக் கொண்டிருக்கும், வெள்ளை மற்றும் செம்மஞ்சள்
நிறங்களில் அலை அலையுடன் கூடிய பட்டைகளும், மற்றும் தலைப்பகுதிகளில் கட்டுக்கட்டான கோடுகளிடப்பட்டு காணப்படும்.
# ஆசுக்கர் (மீன்)

## பரவல் மற்றும் வாழிடம்

இந்த அகந்த்நாத்தஸ் ஆஸெல்லாட்டஸ் இனங்கள், பெரு, எக்குவடோர், கொலம்பியா, பிரேசில், மற்றும் பிரெஞ்சு கயானா ஆகிய நாடுகளை பூர்வீகமாகக் கொண்டுள்ளது. மேலும் அமேசான் படுகை, அமேசான் ஆறு, புட்டுமயோ ஆறு (*Putumayo River*), இரியோ நெக்ரோ (அமேசான்) (*Rio Negro (Amazon*), சோலிமோஸ் ஆறு (*Solimões River*), உகாயலி ஆற்று (*Ucayali River*) நீரோட்ட அமைப்புகள், மற்றும் ஓயாபோக் ஆற்றின் (*Oiapoque River*) வடிகாலமைப்பு வாழிடமாக கொண்டுள்ளது. இந்த இனங்கள் வழக்கமாக அதன் இயற்கை சூழலில் மெதுவாக நகரும் வெள்ளை நீர் வாழ்விடங்கள் ஏற்படுத்துகின்றன, மேலும் மூழ்கிய கிளைகளின்கீழ் தங்குமிடம் காணப்படுகிறது. இவ்இனங்கள், குளிரான நீர், மற்றும் வெப்பநிலையில் அதன் தாங்க முடியாத வரம்புகளைக் கொண்டுள்ளது, குறைந்த மரண எல்லை 12. 9 பாகை செல்சியசு (55.22 டிகிரி பாரன்ஹீட்) ஆகும்.
# ஆசுக்கர் (மீன்)

## பிராந்திய நடத்தை

ஆசுக்கர் பெரும்பாலும் மீன்வள பரப்பிற்கு இடமளிப்பதோடு, மீன்பிடிக்கும் ஏரி அல்லது ஏரிக்குள் புதிதாக நிறுவப்பட்ட பிரதேசத்தில் மற்ற மீன்களைக் கடக்கும்போது மிகவும் கடுமையாக நடந்துகொள்ளும். அதன் சுற்றுப்புறத்தின் அடிப்படையில் மீன் அளவு மற்றும் வன்தாக்கம் பொறுத்து பிரதேசத்தின் அளவு மாறுபடுகிறது. மேலும் இந்த மீன் வகை ஒருமுறை தன் பிரதேசத்தை நிறுவிவிட்டால், பிற மீன்களை துரத்துவதன் மூலம் அது தீவிரமாக பாதுகாக்கும்.
# ஐரோப்பிய ராபின்

**ஐரோப்பிய ராபின்** (European robin) அல்லது **ஐரோப்பிய ரொபின்** (இலங்கை வழக்கு) என்பது, பூச்சியுண்ணும், மரக்கிளைகளில் தங்கும், ஒரு சிறிய பறவை. மார்பு செந்நிறமாக இருப்பதால் இதைப் பிரித்தானியத் தீவுகளில் **ராபின் ரெட்பிரெஸ்ட்** எனவும் அழைப்பர். இது முன்னர் "திறசு" (thrush) குடும்பத்தில் (தேர்டிடே) வகைப்படுத்தப்பட்டிருந்தது. இப்போது இது ஒரு பழைய உலக ஈபிடிப்பான் எனக் கருதப்படுகிறது. இது 12.5-14.0 சமீ (5.0-5.5 அங்குலம்) நீளம் கொண்டது. இதன் ஆண், பெண் இரு பாலினப் பறைவைகளும் ஒரே விதமான நிறம் கொண்டவை. செம்மஞ்சள் நிற மார்பைக் கொண்ட இவற்றின் முகத்தில் சாம்பல் நிறக் கோடுகள் இருக்கும். முதுகு மண்ணிறமாகவும், வயிற்றுப்பகுதி வெள்ளை நிறமாகவும் காணப்படும். இது, கிழக்கில் மேற்கு சைபீரியா வரையும், தெற்கில் வட ஆப்பிரிக்கா வரையும் உள்ள ஐரோப்பாக் கண்டத்தின் எல்லாப் பகுதிகளிலும் பரந்து வாழ்கின்றது. தூர வடக்குப் பகுதிகளில் வாழும் சி வகைகளைத் தவிர இதன் ஏனைய வகைகள் இடப்பெயர்வு இல்லாமல் ஒரே பகுதியிலேயே வாழ்கின்றன.  
செம்மஞ்சள் நிற மார்பையுடைய, ஆனால் வேறு குடும்பங்களைச் சேர்ந்த சில பறவைகளையும் "ராபின்" என்னும் பெயரால் அழைப்பது உண்டு. "திரசு" குடும்பத்தைச் சேர்ந்த "அமெரிக்க ராபின்" (*தேர்டசு மைகிரேட்டேரியசு* (*Turdus migratorius*)), "பெட்ரோயிசைடே" குடும்பத்தைச் சேர்ந்த ஆசுத்திரேலிய ராபின் போன்றவை இத்தகையவை. இவற்றுக்கு இடையேயான தொடர்புகள் குறித்துத் தெளிவில்லை.
# ஐரோப்பிய ராபின்

## வகைப்பாட்டியலும் தொகுதியியலும்

1758 ஆம் ஆண்டு, *சிஸ்டெமா நச்சுரே*யின் 10 ஆவது வெளியீட்டில், *மோட்டசிலா ருபெக்குலா* என்னும் இருபடிப் பெயரில், ஐரோப்பிய ராபினை கார்ல் லின்னேயசு விபரித்தார். இதன் உரிய பண்புச் சொல்லான *ருபெக்குலா* என்பது "சிவப்பு" எனப் பொருள்படும் இலத்தீன் சொல்லான *ருபெர்* என்பதில் இருந்து பெறப்பட்டது. 1800 ஆம் ஆண்டில் பிரெஞ்சு இயற்கையாளர் ஜார்ச் குவியர், *எரித்தாகசு* என்னும் பேரினத்தை உருவாக்கி, ஐரோப்பிய ராபினுக்கு *எரித்தாக்கசு ருபெக்குலா* என்னும் பெயரை வழங்கினார்.  
இப்பேரினம் முன்னர் சப்பானிய ராபின், ரியுகியு ராபின் ஆகியவற்றையும் உள்ளடக்கி இருந்தது. மூலக்கூற்றுக் கணப்பிறப்பியல் (molecular phylogenetic) ஆய்வுகள், மேற்குறிப்பிட்ட கிழக்காசிய இனங்கள், ஐரோப்பிய ராபினை விடப் பிற ஆசிய இனங்களுடனேயே நெருக்கமாக ஒத்திருக்கின்றன எனக் காட்டின. இதனால், ஐரோப்பிய ராபின், *எரித்தாக்கசு* பேரினத்தின் ஒரே இனமாக எஞ்சியது. கணப்பிறப்பியல் பகுப்பாய்வுகள் *எரித்தாகசு*வை, முன்னர் ஆப்பிரிக்க இனங்களை மட்டுமே கொண்டிருந்த எரித்தாசினே துணைக் குடும்பத்தில் வைத்தன. ஆனால், பிற பேரினங்கள் தொடர்பிலான இதன் சரியான இடம் இன்னும் தீர்மானிக்கப்படவில்லை. ஒல்லாந்த, பிரெஞ்சு, செருமன், இத்தாலியம், எசுப்பானியம் ஆகிய மொழிகளில் வழங்கும் பெயர்களும் அப்பறவையின் தனித்துவமான மார்பு நிறத்தை அடிப்படையாகக் கொண்டே உருவானவை.
# நேகா சர்மா

** நேகா சர்மா** (*Neha Sharma*, பிறப்பு: 21 நவம்பர் 1987)] ஓர் இந்திய திரைப்பட நடிகையாவார். பீகார் மாநிலத்தைச் சார்ந்த இவர் *மவுண்ட் கார்மல் பள்ளி*யில் படித்தவர். பின்னர் *தேசிய ஆடை வடிவமைப்பாளர் தொழில்நுட்பக் கல்லூரி*யில் (NIFT) ஆடை வடிவமைப்பாளர் பட்டமும் பெற்றவர். இவரும் இவருடைய முழு குடும்பமும் பீகாரிலிருந்து தில்லிக்கு குடிபெயர்ந்தது. திரைப்பட நடிகையாக *சிறுத்த* எனும் தெலுகு மொழிப்படத்தில் நடித்தார். இவர் நடித்த முதல் இந்தி மொழித் திரைப்படம் *மோஹித் சூரி*யின் *க்ரூக்* திரைப்படமாகும். 2010 ஆம் ஆண்டில் இத்திரைப்படம் வெளியானது. இவர் எந்தவித திரைத்துறைப் பின்புலமும் இல்லாதவர் ஆவார். இவரது நடிப்பு இத்திரைப்படத்தில் பரவலான கவனத்தினைப் பெற்றது.
# நேகா சர்மா

## வாழ்க்கைக் குறிப்பு

நேகா சர்மா 21 நவம்பர் 1987 ஆம் ஆண்டில் பீகார் மாநிலத்தின் *பாகல்பூர்* எனும் இடத்தில் பிறந்தவர். இவரது தந்தையார் அஜித் சர்மா இந்திய தேசியக் காங்கிரஸ் கட்சியினைச் சார்ந்தவர் ஆவார். இவர் ஒரு தொழிலதிபர் மற்றும் பாகல்பூர் தொகுதியின் சட்டமன்ற உறுப்பினரும் ஆவார். நேகா சர்மா தனது தந்தையாருக்காக தேர்தல் காலங்களில் பலமுறை பிரச்சாரம் செய்துள்ளார். நேகா சர்மா சிறுவயதில் ஈழை நோயால் பாதிக்கப்பட்டதால் அடிக்கடி உடல்நலக் குறைவு ஏற்பட்டது. *ஹைதிராபாத்*திலுள்ள ஒரு குடும்பத்தின் ஆசீர்வாதத்தால் தற்போது அந்நோயிலிருந்து முழுமையாக சுகம் பெற்றதாகத் தெரிவிக்கிறார்.  
சமையல் செய்வது, இசை கேட்பது மற்றும் நடனம் ஆடுவது ஆகியன இவரது பொழுது போக்குகளாகும். இந்திய பாரம்பரிய நடனமான கதக் நடனத்தில் இவர் பயிற்சி பெற்றவர். மேலும் லத்தீன் நடனம் *சல்சா* (salsa), *ஜிவ்* (jive), *ஜாஸ்* (jazz), *மெரின்ங்* (merengue), *ஹிப் ஹாப்* (hip hop) ஆகியவற்றையும் கற்றுள்ளார்.
# நேகா சர்மா

## திரைப்படங்கள்

இவர் நடித்து தமிழில் வெளியான *சோலோ* திரைப்படம் குறித்த நாளில் தமிழகத்தில் திரையிடப்படவில்லை. இத்திரைப்படத்தில் மலையாள உருவாக்கத்திலும் நேகா சர்மா தமிழ் பேசும் பெண்ணாக நடித்திருக்கிறார். திரைப்படம் வெளியாக வேண்டிய காலத்தில் தமிழகத்தின் *தமிழ்த் திரைப்பட தயாரிப்பாளர்களின் கூட்டமைப்பு* புதிய திரைப்படங்களை வெளியிடமாட்டோம் என அறிவித்ததால் ஒரு நாள் மட்டும் திரையிடப்பட்டு பின்னர் திரையரங்குகளிலிருந்து விலக்கிக் கொள்ளப்பட்டது. அதன் பின் போராட்டம் முடிவுக்கு வந்தவுடன் மீண்டும் திரையிடப்பட்டது.
நேகா சர்மாவுக்கு வரும் அனைத்து திரைப்பட வாய்ப்புகளையும் ஏற்றுக் கொள்ளாமல், வித்தியாசமான கதாப்பாத்திரங்களைக் கொண்ட திரைப்படங்களை மட்டுமே ஏற்றுக் கொள்கிறார். இவர் சில குறும்படங்களிலும் பங்கு பெற்றுள்ளார். இதுவரை அவர் நடித்த திரைப்படங்களில் பட்டியல்.  
| வருடம் | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2007 | *சிறுத்த* | ஸஞ்சனா | தெலுகு | தெலுகில் அறிமுகம் |
| 2009 | குர்ராடு | ஹேமா | தெலுகு |  |
| 2010 | க்ரூக் | ஸுகானி | இந்தி | இந்தியில் அறிமுகம் |
| 2012 | தெரி மெரி ககானி | மீரா | இந்தி | சிறப்புத் தோற்றம் |
| க்யா சூப்பர் கூல் ஹெய்ன் ஹும்' | சிம்ரன் | இந்தி |  |  |
| 2013 | ஜெயந்தபி கி லவ் ஸ்டோரி | சிம்ரன் | இந்தி |  |
| யாம்லா பெக்லா தீவானா 2 | சுமன் கன்னா | இந்தி |  |  |
| 2014 | யங்கிஸ்தான் | அந்விதா சவுகான் | இந்தி |  |
| 2016 | கிரித்தி | கிரித்தி | இந்தி | குறும்படம் |
| யுவாங்சாங் | இந்தி, மாண்டரின் |  |  |  |
| தும் பின் II | தரண் | இந்தி |  |  |
| 2017 | முபாரகான் | இந்தி | சிறப்புத் தோற்றம் |  |
| சோலோ | அகஷ்ரா | மலையாளம் |  |  |
| சோலோ | தமிழ் |  |  |  |
| 2018 | ஜூங்கா | தமிழ் | தயாரிப்பில் | } |
# நேகா சர்மா

## அங்கீகாரங்கள்

- 2010 ஆம் ஆண்டில் வேகமாக முன்னேறிவரும் இந்திய மனிதர்களில் ஐந்தாவது இடத்தினைப் பெற்றார்.
- *டைம்ஸ் ஆஃப் இந்தியா* வெளியிட்ட இந்தியாவின் மிகவும் விரும்பக்கூடைய நபர்கள் பட்டியலில் 31 வது இடத்தினைப் பெற்றார்.
- இந்தியாவின் கவர்ச்சிகராமான பெண்மணி வரிசையில் முதலிடத்தினைப் பெற்றார்.
- உலகளவில் கவர்ச்சிகரமான பெண்களின் வரிசையில் ஏழாவது இடத்தினைப் பெற்றார்.
# ஒல்லி மனிதன்

**ஒல்லி மனிதன்** (Slender Man) என்பது, ஒரு கற்பனையான இயல்புகடந்த கதைமாந்தன். இது திகில் தரும் இணைய "மீம்" ஆக 2009 ஆம் ஆண்டில் "சம்திங் ஆவ்ஃபுல்" (Something Awful) என்னும் நகைச்சுவை இணையத்தளப் பயனரான எரிக் நட்சன் (Eric Knudsen) என்பவரால் உருவாக்கப்பட்டது. இது மெலிந்த இயல்புக்கு மாறான உயரம் கொண்டதும், கூறுகள் இல்லாத தலையையும் முகத்தையும் கொண்டதும், கறுப்பு நிற உடை அணிந்ததுமான ஒரு உருவம்.  
ஒல்லி மனிதன் பற்றிய கதைகள் அவன் மக்களை, குறிப்பாகச் சிறுவர்களைப் பின் தொடர்தல், கடத்துதல், காயப்படுத்துதல் போன்றவற்றில் ஈடுபடுவதாகக் காட்டுகின்றன. ஒல்லி மனிதன் கற்பனைக் கதைகளில் மட்டுமன்றிப் பல்வேறுபட்ட கற்பனை ஆக்கங்களிலும், பொதுவாக இணையவழியாக உருவாகும் ஆக்கங்களில் தோன்றுகிறான். இலக்கியம், ஓவியம், நிகழ்படத் தொடர்கள் போன்றவை உள்ளிட்ட பல ஊடகங்களில் ஒல்லி மனிதனைக் காண முடியும். இணைய வழிக் கற்பனைகளுக்கு வெளியே, ஒல்லி மனிதன் பாத்திரம் ஒரு இணைய அடையாளமாக உருவாகியுள்ளதுடன், நிகழ்பட விளையாடுக்களில் உள்ளிடப்பட்டு மக்கள் பண்பாட்டிலும் தாக்கத்தை உருவாக்கியுள்ளது.  
ஒல்லி மனிதன் தொடர்பான ஆக்கங்களின் வாசகர்கள், விசுக்கொன்சினில் உள்ள வோகேசாவில் 12 வயதுச் சிறுமி ஒருத்தி கத்தியால் குத்தப்பட்டது போன்ற, பல வன்முறைச் செயற்பாடுகளோடு தொடர்பு கொண்டிருந்ததால், 2014 ஆம் ஆண்டின் தொடக்கத்தில், ஒல்லி மனிதன் தொடர்பில் ஒழுக்கம் தொடர்பான பீதி உருவானது.
# ஒல்லி மனிதன்

## தோற்றம்

"சம்திங் ஆவ்ஃபுல்" இணைய மடற்குழுவின் இழை ஒன்றில் 2009 ஆம் ஆண்டு யூன் 10 ஆம் தேதி ஒல்லி மனிதன் உருவானான். அந்த இழை ஒரு "போட்டோசாப்" போட்டி ஆகும். இதில் போட்டியாளர்கள் வழமையான ஒளிப்படங்களை இயல்புக்கு மாறாகத் தோற்றம் அளிக்குமாறு மாற்றும்படி கேட்கப்பட்டார்கள். இப்போட்டியில், "விக்டர் சேர்ஜ்" என்னும் புனைபெயரில் கலந்துகொண்ட எரிக் நட்சன் என்பவர், சமர்ப்பித்த இரண்டு கறுப்பு வெள்ளை ஒளிப்படங்களில் காணப்பட்ட சிறுவர் கூட்டம் ஒன்றில் கறுப்பு உடையுடன் கூடிய உயர்ந்த ஒல்லியான உருவம் ஒன்றைச் சேர்த்திருந்தார். முன்னைய சமர்ப்பிப்புகள் ஒளிப்படங்களை மட்டுமே கொண்டிருந்தபோதும், சேர்ஜ் படத்துடன் குறுகிய உரைகளையும் சேர்த்திருந்தார். இவ்வுரைகள், குறித்த உருவத்தின் பெயர் "ஒல்லி மனிதன்" எனவும், அவனால் சிறுவர்கள் கடத்தப்பட்டிருப்பதாகவும் விளக்கின. அவ்வுரைகள் அந்த ஒளிப்படங்களைக் கற்பனை ஆக்கங்களாக உருமாற்றின. அந்த மடற்குழுவின் பிற இடுகையாளர்களும், காட்சிவழி, உரைவழிச் சேர்கைகள் மூலம் அப்பாத்திரத்தை விரிவாக்கினர். ஒல்லி மனிதனின் பல்வேறு அம்சங்கள், அது தொடங்கிய "சம்திங் ஆவ்ஃபுல்" இழையிலேயே வெளியாகின. இவற்றுள் முதல் ஆக்கங்களுள் ஒன்று அந்தக் குழுவின் பயனர்களில் ஒருவரான "தொரோ-அப்" என்பவரால் உருவாக்கப்பட்டது. 16 ஆம் நூற்றாண்டு செருமனியைப் பின்னணியாகக் கொண்ட கிராமியக் கதையான இதில் "டெர் குரொஸ்மன்" என்னும் பாத்திரம் வருகிறது. இது ஒல்லி மனிதனைக் குறிக்கும் தொடக்கப் படைப்புக்களில் ஒன்றாகக் கருதப்படுகிறது. ஒல்லி மனிதன் தொடர்பான முதல் நிகழ்படத் தொடர், "செ கார்ஸ்" என்பவர் "சம்திங் ஆவ்ஃபுல்" இழையில் இட்ட இடுகை ஒன்றில் இருந்து உருவானது.
# தங்கடி

**தங்கடி** (**Dhangadhi**) நேபாள நாட்டின் தூரமேற்கு மாநிலத்தின் தலைநகரமும், துணைமாநகராட்சியும் ஆகும். மேலும் கைலாலீ மாவட்டத்தின் தலைமையிட நகரம் ஆகும்.  
19 மாமன்ற உறுப்பினர்களைக் கொண்ட தங்கடி துணை மாநகராட்சியின் மக்கள்தொகை 147,181 ஆகும். இந்நகரத்தின் பரப்பளவு 261.75 சதுர கிலோ மீட்டர் ஆகும். நேபாளத்தின் பெரிய நகரங்களில்,
தங்கடி நகரம் பத்தாவது இடத்தில் உள்ளது. இந்நகரம் 18 செப்டம்பர் 2015ல் துணை மாநகராட்சியாக தகுதி பெற்றது.
# தங்கடி

## போக்குவரத்து

### சாலைகள்

தங்கடி நகரம், நேபாளத்தின் பிற நகரங்களுடனும் மற்றும் இந்தியாவின் உத்தரப் பிரதேசம் மாநில எல்லைப்புற நகரங்களுடனும், நெடுஞ்சாலைகள் மூலம் இணைக்கப்பட்டுள்ளது.
# தங்கடி

## போக்குவரத்து

### வானூர்தி நிலையம்

**தங்கடி வானூர்தி நிலையம்** தங்கடி நகரத்திலிருந்து 10 கிலோ மீட்டர் தொலைவிலும், தேசியத் தலைநகரம் காட்மாண்டிலிருந்து மேற்கே 660 கிலோ மீட்டர் தொலைவிலும் உள்ளது.
# தங்கடி

## தட்பவெப்பம்

கோடைக்கால உயர் வெப்பநிலை 46.4°C ஆகவும், குளிர்கால வெப்பநிலை 0.0|°C ஆகவும் பதிவாகியுள்ளது.
# தங்கடி

## இதனையும் காண்க

- நேபாள நகரங்கள்
# டூ கண்ட்ரீசு

*டூ கண்ட்டீசு* (*Two Countries*) (தமிழ்: இரண்டு நாடுகள்) என்பது 2015 ஆம் ஆண்டு வெளிவந்த மலையாள மொழி திரைப்படம் ஆகும். இதன் கதை ரபி என்பவரால் எழுதப்பட்டு ஷபி என்பவரால் இயக்கப்பட்டதாகும். இப்படத்தில் திலிப், மம்தா மோகன்தாஸ் முக்கியக் கதாபாத்திரத்தில் நடித்துள்ளார்கள். இது ஒரு நகைச்சுவைகலந்த காதல் படம் ஆகும். பின்னர் இப்படம் தெலுங்கிலும், கன்னடத்திலும் மொழிமாற்றம் செய்யப்பட்டது.
# டூ கண்ட்ரீசு

## கதை

எப்படியாவது கடின உழைப்பு ஏதுமின்றி கோடிசுவரனாக நினைத்து ஊர்க்காரர்களை ஏமாற்றுவதுபோல் அந்த ஊரில் வசதியான ஊணமுற்ற சிம்ரன் என்ற பெண் ஒருத்தியை மணமுடிக்க நினைக்கிறான் உல்லாஸ்(திலீப்). ஆனால் விதிவேறு விதமாக அவன் வாழ்க்கையில் இந்திய-கனடாவாழ் மலையாழி பெண் லேயா ரூபத்தில் விளையாடுகிறது. இந்திய பணத்தைவிட கனடா டாலருக்கு இருக்கும் மதிப்பை நினைத்து அப்பெண்ணை மணமுடிக்கிறான். அப்பெண் போதைப்பழக்கத்திற்கு அடிமைப்பட்டு உள்ளது அறிந்து வேதனைப்படுகிறான். பின் மணமுறிவு வரை சென்று மீண்டும் இணைகிறார்கள்.
# டூ கண்ட்ரீசு

## நடிப்பு

- திலிப் உல்லாஸ்
- மம்தா மோகன்தாஸ் லேயா
- இஷா தல்வார் சிம்ரன்
- முகேஷ் சைமன்
# பவிகொண்டா

**பவிகொண்டா பௌத்த வளாகம்** (**Bavikonda Buddhist Complex**) இந்தியாவின் ஆந்திரப் பிரதேச மாநிலத்தின் விசாகப்பட்டினம் நகரத்திலிருந்து 16 கி.மீ. தொலைவில் உள்ள மலையில் உள்ளது.
தெலுங்கு மொழியில் பவிகொண்டா என்பதற்கு கிணறுகளின் மலை எனப் பொருளாகும். இங்குள்ள மலையில் மழை நீர் சேமிக்க கிணறுகள் தோண்டப்பட்டுள்ளது.  
பவிகொண்ட பௌத்த விகாரை கிமு மூன்றாம் நூற்றாண்டில் நிறுவப்பட்டதாகும். பவிகொண்டா பௌத்த தொல்லியல் களத்தை, ஆந்திரப் பிரதேச அரசு அகழாய்வு செய்த போது கிடைத்த தொல்பொருட்கள்:
- கலசத்தில் சேகரிகப்பட்ட எலும்புத்துண்டுகள் (புத்தரின் எலும்புத் துண்டுகள் எனக் கருதப்படுகிறது.),
- கல்வெட்டுக்கள்,
- மட்பாண்டங்கள்,
- பேழைகள்,
- ஓடுகள்,
- செங்கற்கள்,
- நாணயங்கள் முதலியன.  
பவிகொண்டா அருகில் பிற பௌத்த தொல்லியல் களங்களான தொட்டலகொண்டா மற்றும் பவுரல்லகொண்டா உள்ளது.
# பவிகொண்டா

## இதனையும் காணக

- பௌத்த தொல்லியற்களங்கள்
- பௌத்த யாத்திரைத் தலங்கள்
# கிறித்தைன் கிர்ச்

**கிறித்தைன் கிர்ச்** *(Christine Kirch)* (1696 கியூபென், செருமனி – 6 மே 1782) ஒரு செருமானிய வானியலாளர் ஆவார்.
# கிறித்தைன் கிர்ச்

## வாழ்க்கை

இவர் வானியலாளர்களாகிய கோட்பிரீடு கிர்ச், மரியா மார்கரித்தா கிர்ச் ஆகியோரின் மகளாவார். இவர் கிறித்திபிரீடு கிர்ச்சின் உடன்பிறப்பும் ஆவார். இவரும் இவரது உடன்பிறப்பாகிய மார்கரித்தா கிர்ச்சும் தம் பத்தாம் அகவை முதலே வானியல் கல்வி கற்றனர். சிறுமியாக இருந்தபோதே இவர் தம் பெற்றோருக்கு வானியல் நோக்கீடுகளில் உதவிபுரிந்துள்ளார். இளங்கிர்ச் நோக்கிடுகளின் நேரத்தைத் தனி ஊசல் உதவியால் அளந்தார். இவர் வளர்ந்ததும் நாட்காட்டிக் கணக்கீடுகளைச் செய்ய பயிற்றுவிக்கப்பட்டார். இவர் முதலில் தன் தாய்க்கும் பிறகு தன் அண்ணனுக்கும் பல்வேறு நாட்காட்டிக் கணக்கீடுகளில் உதவி செய்தார்.  
இவர் 1740 வரை தன் பங்களிப்புகளுக்காக ஊதியம் ஏதும் பெறவில்லை. ஆனால், பிரசிய அறிவியல் கல்விக்கழகம் சிறுசிறு கொடைகளை வழங்கியது. இவரது உடன்பிறப்பு கிறித்திபிரீடு கிர்ச் இறந்ததும் அக்கல்விக்கழகம் நாட்காட்டிக் கணக்கீடுகளுக்கு இவரது உதவியை நாடியது. இவர் சிலேசியா மாகாணத்தின் நாட்காட்டிக் கணக்கீடுகளுக்குப் பொறுப்பேற்றார். இது 1740 களின் தொடக்கத்தில் பிரசியா வென்ற பகுதியாகும். இந்தக் கல்விக்கழகம் மட்டுமே நாட்காட்டி உருவாக்கத்தில் தனிக்கோலோச்சியது. சிலேசியா நாட்காட்டி இக்கல்விக்கழகத்துக்கு கணிசமான வருவாயை ஈட்டித் தந்தது. எனவே 1776 இல் கிர்ச் இக்கல்விக்கழகத்தால் 400 தாளேர் அளவுக்கு பேரூதியம் வழங்கப்பட்டார்.
# எடித் அலைசு மூல்லர்

**எடித் அலைசு மூல்லர்** *(Edith Alice Müller)* (5 பிப்ரவரி 1918 – 24 ஜூலை 1995) ஒரு சுவீடன் வானியலாளரும் கணிதவியலாளரும் ஆவார். இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "Application of Group Theory and Structural Analysis to the Moorish Adornments of the Alhambra in Granada" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளப் பயன்படுத்தும் அரிய பகுதயாக அமைந்தது; ஆனால் இவரது ஆய்வு 1980 கள் வரை கலை வரலாற்ரில் சுட்டப்படாமலே இருந்தது.  
பின்னர் ஈடிஎச் சூரிச்சில் படித்தார். இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "கிரேனடாவில் அமைந்த அல்காம்பிரா நகர மூரிழ்சு கவிகட்டிட்துக்கு குலக்கோட்பட்டையும் கட்டமைப்பு பகுப்பாய்வு முறையையும் பயன்படுத்தல் (Application of Group Theory and Structural Analysis to the Moorish Adornments of the Alhambra in Granada)" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளைப் பயன்படுத்தும் அரிய பகுதியாக அமைந்தது; ஆனால் இவரது ஆய்வு 1980 கள் வரை கலை வரலாற்றில் சுட்டப்படாமலே இருந்தது.
# ஓராயிரம் பிரகாசமான சூரியன்கள்

**ஓராயிரம் பிரகாசமான சூரியன்கள்** (***A Thousand Splendid Suns***) 2007 ஆம் ஆண்டில் வெளிவந்த ஆங்கிலப் புதினம். ஆப்கான்-அமெரிக்க எழுத்தாளரான **காலீத் ஹொசேனி**யால் எழுதப்பட்டது. இது காலீத்தின் இரண்டாவது புதினம். அவரின் முதல் புதினம் 2003 ஆம் ஆண்டு வெளிவந்த காத்தாடி பறக்க விடுபவர் (The Kite Runner). மரியம் சட்ட விரோதமாக பிறந்த ஒரு குழந்தை. அவரது முறைகேடான பிறப்பால் அவரது திருமண வாழ்வில் பெரும் துயரம் மற்றும் துஷ்பிரயோகங்கள் சூழ்ந்து வாழ்ந்து வந்தார். லைலா என்று மரியத்துக்கு ஒரு பெண் பிள்ளை உண்டு. லைலா புதிய தலைமுறையில் பிறந்து வளர்ந்திருந்தாலும் அவளின் தந்தையான ரஷீத் கட்டாயத்தின் காரணமாக சிறிய வயதிலேயே விருப்பமில்லாத திருமணம் புரிந்தார். ரஷீத் மரியத்தின் கணவர்.  
ஹொசேனி இந்தப் புதினத்தில் ஓர் அம்மா-மகள் உறவைப் பற்றிக் குறிப்பிடுகிறார் ஆனால் காத்தாடி பறக்க விடுபவரில் ஒரு தந்தை-மகன் உறவைப் பற்றி குறிப்பிடுகிறார். இந்தப் புதினத்தில் அவரது முதல் புதினத்தில் பயன்படுத்திய சில கருப்பொருள்களை மீண்டும் பயன்படுத்தியுள்ளார். முக்கியமாக பெண்ணியம் சார்ந்த கருத்துக்கள் அதிகமாகவும் மற்றும் ஆப்கான் நாட்டில் உள்ள சமூக வாழ்வியலில் பெண்களின் பங்களிப்பைப் பற்றியும் விவரித்துள்ளார்.  
மே 22, 2007 ஆண்டில், ஓர் ஆயிரம் பிரகாசமான சூரியன்கள் வெளியிடப்பட்டது மற்றும் விமர்சகரிடத்தில் (Kirkus Reviews), வெளியீட்டாளர்களின் வாரயிதழ் (Publishers Weekly), நூலக இதழ் (Library Journal), மற்றும் புத்தகப்பட்டியல் (Booklist) -இருந்து பதிப்புக்கு முந்தைய சாதகமான விமர்சனங்களைப் பெற்றது. புதினம் வெளியிட்டபின் நியூயார்க டைம்ஸ் பத்திரிக்கையில் சிறந்து விற்பனையாகும் நூல்களின் பட்டியலில் தொடர்ந்து 15 வாரங்கள் முதலிடம் பிடித்தது. சந்தையில் இப்புதினம் அதன் முதல் வாரத்தில், ஒரு மில்லியன் பிரதிகள் விற்றது. 2007 ஆம் ஆண்டில் கொலம்பியா பிக்சர்ஸ் பட உரிமையை வாங்கியது மற்றும் புத்தகத்தை அடிப்படையாகக் கொண்டு ஒரு திரைப்படத்தை உருவாக்குவதற்கான நோக்கங்களை உறுதி செய்தது.
# ஓராயிரம் பிரகாசமான சூரியன்கள்

## உருவாக்கம்

### தலைப்பு

இந்த நாவலின் தலைப்பு 17 ஆம் நூற்றாண்டில் வாழ்ந்த ஈரானிய கவிஞர் சாயிப் தாபிரிஸின் காபூல் என்ற கவிதையின் ஜோசப் டேவிசின் மொழிபெயர்ப்புக் கவிதையின் வரிகளில் இருந்து எடுக்கப்பட்டது.  
"காபூலின் ஒவ்வொரு தெருவும் கண்ணைக் கவர்கிறது
அதன் சந்தைகள் கடக்கும் எகிப்திக் கூண்டுவண்டிகள்
அவளது கூரையில் பளபளக்கும் எண்ணமுடியா சந்திரன்கள்
அவளது சுவர்களுக்குப் பின்மறையும் **ஓராயிரம் பிரகாசமான சூரியன்கள்**"
# ஓராயிரம் பிரகாசமான சூரியன்கள்

## உருவாக்கம்

### உத்வேகம்

நாவல் எழுத எது தூண்டுகோளாக இருந்தது? என்று காலீத்திடம் கேட்டபோது, அவர் இப்படி கூறினார்.  
"எனது முதல் புதினமான காத்தாடி பறக்க விடுபவர் முழுவதும் தந்தை-மகன் உறவைப் பற்றி மட்டுமே எழுதினேன். அந்தப் புதினத்தில் வரும் அமீரின் மனைவி சோராயாவைத் தவிர அனைவரும் ஆண்களாகவே இருந்தனர். இந்தப் புதினத்தில் ஆப்கான் சமுதாயத்தின் பன்முகத் தன்மையைக் கூறாமல் விட்டுவிட்டேன் ஆனால் ஆப்கான் முழுவதும் ஒரு கதை எழுத தேவையான போதுமான விசயங்கள் இருப்பதாகவே நான் உணர்ந்திருந்தேன். இந்த உணர்வு நான் காபூலுக்கு 2003 ஆம் ஆண்டு சுற்றுப்பயணம் செய்தபோது மேலும் அதிகமானது. அங்கு நான் பார்த்த பர்தா அணிந்த பெண்கள் மற்றும் அவர்களைச் சுற்றி வரும் ஐந்தாறு குழந்தைகள், அந்தப் பெண்களின் இதயத்தைப் பிழியும் கதைகள் இப்படிப் பல சம்பவங்கள் தான் இந்தப் புதினம் அம்மா-மகள் உறவைப் பற்றி எழுத உந்துதலாக இருந்தது."
# கான்சுடன்சு எம். இராக்கோசி

**கான்சுடன்சு** *(Constance)* "**கோன்னீ** *(Connie)*" **எம். இராக்கோசி** *(M. Rockosi)* சாந்தா குரூசில் உள்ள கலிபோர்னியா பல்கலைக்கழக வானியல், வானியற்பியல் துறைக் கட்டில் பேராசிரியர் ஆவார். இவர் தன் முனைவர் பட்டத்தை 2001 இல் பெற்றார். இவர் சுலோவன் இலக்கவியல் வானளக்கைத் திட்டத்தில் தொடக்கத்தில் பயன்பட்ட தொலைநோக்கிக்கான ஒளிப்படக் கருவியை வடிவமைக்க உதவினார். இவர் சுலோவன் இலக்கவியல் வானளக்கைத் திட்டத்தின் மூன்றாம் பகுத்திக்குப் பொறுப்பாளராக இருந்தார். இத்திட்டம்பால்வெளி புரிதல், தேட்டம் சார்ந்த சுலோவன் விரிவாக்கத் திட்டமே ஆகும். இவர் இதே திட்ட இரண்டாம் பகுதியின் முதன்மை ஆய்வாளரும் ஆவார். இவர்து கவனம் பால்வழியின் ஆய்விலும் அது இன்றுள்ள நிலைக்குப் படிமலர்ந்ததையும் புரிந்துகொள்வதே ஆகும். பிற பால்வெளிகளின் செம்பெயர்ச்சிநிலைக் கட்ட உருவாக்கத்தை நம் பால்வெளியின் உருவாக்கத்தைப் பயில்வதன் வாயிலாகப் புரிந்துகொள்ளலாம் எனக் கருதுகிறார். இவரது ஆய்வின் நோகம் பால்வெளிகள் உருவாகும்போது நிகழும் அகந்திரள்வு விளைவுகளைத் தேடலும் புரிந்துகொள்ளலும் அதனால் பால்வெளிகளின் இயல்புகளையும் அவற்ரின் இன்றைய நிலவலையும் அறிதலாகும்.  
இவரது பழைய திட்டங்களில் இவர் விண்மீன் உருவாக்கத்தைப் புரிந்து கொள்ள, வான்வரைவிலும் விண்மீன்கள் ஆய்விலும் ஈடுபட்டார்.. இவரது ஆய்வு இவருக்கும் இவரது மாணவருக்கும் இன்றுள்ள சுருள்பால்வெளிகள் எப்படி தோன்றின என்பதையும் அவை எப்படி இன்றுள்ள நிலையை அடைந்தன என்பதையும் புரிந்துகொள்ள உதவி வருகிறது.
# தொட்டலகொண்டா

**தொட்டலகொண்டா பௌத்த வளாகம்** (**Thotlakonda Buddhist Complex**) , இந்தியாவின் ஆந்திரப் பிரதேச மாநிலத்தின், விசாகப்பட்டினம் நகரத்திலிருந்து 15 கி.மீ. தொலைவில், பீமுனிப்பட்டினம் எனும் கிராமத்தின் சிறு மலைக்குன்றில் உள்ளது. தெலுங்கு மொழியில் தொட்டலகொண்டா என்பதற்கு *பாறையில் குடைந்த கிணறு* எனப்பொருளாகும்.  
கலிங்க நாட்டில் புகழ்பெற்றிருந்த பௌத்த தலமான தொட்டலகொண்டாவின் கடற்கரை பட்டினமான கலிங்கப்பட்டினத்திலிருந்து, கிமு மூன்றாம் நூற்றாண்டில், பௌத்த சமயம் இலங்கை மற்றும் தென்கிழக்காசிய நாடுகளுக்கு பரவியது.  
ஆந்திர மாநில அரசு 1988 - 1993களில் இவ்விடத்தில் அகழாய்வு செய்கையில், இரண்டாயிரம் ஆண்டுகளுக்கு முந்தைய ஈனயான பௌத்த வளாகம் விகாரையுடன் கூடிய தூபிகள் கண்டெடுக்கப்பட்டது. இப்பௌத்த தொல்லியல் களத்தின் தெற்கில் பிக்குகள் மழை நீரைச் சேரிக்கும் வகையில், பாறையைக் குடைந்து கிணற்றை வெட்டியுள்ளனர்.  
அகழாய்வில் பிராமி எழுத்தில் எழுதப்பட்ட 12 கல்வெட்டுக்கள் கிடைத்தது. இக்கல்வெட்டுக் குறிப்புகள் மூலம் இம்மலையை முன்னர் *சேனகிரி* என்று அழைக்கப்பட்டுள்ளது. கிமு இரண்டாம் நூற்றாண்டு முதல் கிபி இரண்டாம் நூற்றாண்டு முடிய தொட்டலகொண்டா பௌத்த வளாகம் நன்கு செயல்பட்டுள்ளது.  
தொட்டலகொண்டா அருகே பவிகொண்டா எனும் பௌத்த தொல்லியல் களம் உள்ளது.
# தொட்டலகொண்டா

## இதனையும் காணக

- பௌத்த தொல்லியற்களங்கள்
- பௌத்த யாத்திரைத் தலங்கள்
# பெத்தபுரம்

**பெத்தபுரம்** (**Peddapuram**), தென்னிந்தியாவில் உள்ள ஆந்திரப் பிரதேசம் மாநிலத்தின் கிழக்கு கோதாவரி மாவட்டத்தில் உள்ள நகரம் ஆகும்.
இந்நகரத்திற்கு அருகில் பௌத்த பிக்குகள் தங்கியிருந்த குகைகளை பாண்டவர் குகை என உள்ளூர் மக்கள் அழைக்கின்றனர்.
# பெத்தபுரம்

## புவியியல்

பெத்தபுரம் நகரம் பாகையில் அமைந்துள்ளது.
# பெத்தபுரம்

## மக்கள் தொகையியல்

2011ம் ஆண்டின் மக்கட்தொகை கணக்கெடுப்பின் படி, இந்நகரத்தின் மக்கள்தொகை 49,477 ஆகும். அதில் ஆண்கள் 24,334 ஆகவும், பெண்கள் 25,143 ஆகவும் உள்ளனர். எழுத்தறிவு
76.14% ஆகவுள்ளது.
# பெத்தபுரம்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# கிறித்தி ஏ. திரெமாண்டி

**கிறித்தி ஏ. திரெமாண்டி** *(Christy A. Tremonti)* ஓர் அமெரிக்க நோக்கீட்டு வானியலாளர் ஆவார். இவர் மாடிசனில் அமைந்த விசுகான்சின் பல்கலைக்கழகத்தின் வானியல் துறையின் புல உறுப்பினராக உள்ளார். இவர் 2005 இல் அரிசோனா பல்கலைக்கழகத்தில் இருந்தபோது அபுள் ஆய்வுநல்கையைப் பெற்றுள்ளார். இவர் 1994 இல் தன் இளமறிவியல் பட்டத்தைக் கால்கேட் பல்கலைக்கழகத்தில் பெற்றார். இவர் தம் முனைவர் பட்ட்த்தை ஜான் ஆப்கின்சு பல்கலைக்கழகத்தில் 2003 இல் பெற்றுள்ளார். இவரது முனைவர் பட்ட ஆய்வுரை "தாழ் செம்பெயர்ச்சி விண்மீன்கள் உருவாகும் பால்வெளிகளின் இயற்பியல் பண்புகள்: விண்வெளி புற ஊதா, 20,000 SDSS கதிர்நிரல்களில் இருந்து பெறும் பார்வைகள்" என்பதாகும். இந்த ஆய்வின் மேற்பார்வையாளர் முனைவர் திமோத்தி எம். கெக்மன் ஆவார்.  
இவரது ஆர்வம் விண்மீன் உருவாக்கம் நிகழும் பால்வெளிகள்,செயல் முனைவு மிக்க பால்வெளிக் கருக்கள், பால்வெளிக் காற்றுகள், பால்வெளிகளின் இணைவுகள் உள்ளடங்க, பால்வெளி உருவாக்கத்திலும் படிமலர்ச்சியிலும் அமைகிறது இவர் கதிர்நிரலியலிலும் தரவௌகள் திரட்டலிலும் ஆர்வம் கொண்டுள்ளார் இவர் சுலோவான் இலக்கவியல் வானளக்கைத் திட்ட உறுப்பினரும் ஆவார்.  
இவர் வானியல் இதழிலும் வானியற்பியல் இதழிலும் அரசு வானியல் கழக மாதவாரி அறிவிப்புகளிலும் 60 க்கும் மேற்பட்ட ஆய்வுக் கட்டுரைகளை எழுதியுள்ளார். இவரது கட்டுரைகள் முழுமையாக arXiv.org எனும் இணையதளத்தில் காணலாம். பெரும்பாலான அறிவியலாளர்களைப் போலவெ இவர் உலகெங்கணும் உள்ள 150 க்கும் மேற்பட்ட இணயாசிரியர்களுடன் இணைந்து தன் கட்டுரைகளை வெளியிட்டுள்ளார். அடிக்கடி இவர் இணைந்தெழுதும் சில இணையாசிரியர்களில் திமோத்தி எம். கெக்மனும் அரோன் வி. பிரிக்மனும் டொனால்டு பி. சுனீடரும் அடங்குவர். இவற்றில் இவர் முதல் ஆசிரியராக அமையும் மிகவும் அடிக்கடி சுட்டப்படும் ஆய்வுக் கட்டுரை, "பொருண்மை-பொன்மத்தன்மை உறவின் தோற்றம்: சுலோவான் இலக்கவியல் வானளக்கையில் 53,000 விண்மீன் உருவாக்கப் பால்வெளிகளின் ஆய்வு சார்ந்து (The origin of the mass-metallicity relation: Insights from 53,000 star-forming galaxies in the Sloan Digital Sky Survey)" என்பதாகும். இவர்தான் முதன்முதலில் சுலோவான் இலக்கவியல் வானளக்கையில் அதன் புள்ளியியல் திறமையைப் பால்வெளிப் படிமலர்ச்சி ஆய்வுகளில் பயன்படுத்தியவர் ஆவார்.  
முனைவர் திரெமாண்டி பன்னாட்டு வானியல் ஒன்றியத்தின் உறுப்பினர் ஆவார்.
# ஆயிரங்காலத்துப் பயிர்

**ஆயிரங்காலத்துப் பயிர்** என்பது 1963 ஆவது ஆண்டில் வெளியான ஒரு தமிழ்த் திரைப்படமாகும். டி. எஸ். துரைராஜ் இயக்கிய இத்திரைப்படத்தில் காகா இராதாகிருஷ்ணன், இராதா பாய், *வைரம்* கிருஷ்ணமூர்த்தி ஆகியோர் முக்கிய வேடங்களில் நடித்திருந்தனர்.
# ஆயிரங்காலத்துப் பயிர்

## நடிகர்கள்

நடிகர்கள் பட்டியலானது *திரைக்களஞ்சியம் பகுதி 2* புத்தகத்தின்படி தரப்பட்டுள்ளது.  
;நடிகர்கள்
- காகா இராதாகிருஷ்ணன்
- *வைரம்* கிருஷ்ணமூர்த்தி
- என். கண்ணன்
- நாஞ்சில் நடராசன்
- டி. எம். கண்ணப்பன்
- எம். சுப்பராமன்  
;நடிகைகள்
- இராதா பாய்
- கே. ஜி. சாந்தி
- பி. லீலா
- நிர்மலா தேவி
# ஆயிரங்காலத்துப் பயிர்

## பாடல்கள்

இத்திரைப்படத்திற்கு எஸ். எம். சுப்பையா நாயுடு இசையமைத்திருந்தார். பாடல்களைக் கவிஞர் கண்ணதாசன், சிதம்பரம் சுந்தரம் பிள்ளை ஆகியோர் எழுதியிருந்தனர்.  
| எண் | பாடல் | பாடகர்(கள்) | பாடலாசிரியர் | காலம்(நி:நொ) |
| --- | --- | --- | --- | --- |
| 1 | *பச்சைமலை சாரலிலே* | டி. எம். சௌந்தரராஜன், எஸ். ஜானகி | கண்ணதாசன் | 04:42 |
| 2 | *மாமா பிள்ளை மாப்பிள்ளை* | 02:45 |  |  |
| 3 | *கட்டி வைச்ச பூவும்* | எஸ். ஜானகி |  |  |
| 4 | *தோட்டத்து பூவை இன்னும்* | பி. சுசீலா | 03:57 |  |
| 5 | *யாருக்கு நான் தீங்கு செய்தேன்* | டி. எம். சௌந்தரராஜன் | 03:21 |  |
| 6 | *ஆண்டவனே ஏழையின் வாழ்வில்* | தங்கப்பன் | 02:57 |  |
| 7 | *வட்டமிட்ட பொட்டழகன் கட்டழகன்* | பி. லீலா | சிதம்பரம் சுந்தரம் பிள்ளை | } |
# சந்திரஹாரம்

***சந்திரஹாரம்*** (Chandraharam) 1954 ஆம் ஆண்டு வெளியான ஒரு இந்திய தமிழ்த் திரைப்படமாகும். தமிழ், தெலுங்கு ஆகிய இரு மொழிகளிலும் தயாரிக்கப்பட்ட இத்திரைப்படத்தை, கமலாகர காமேஸ்வர ராவ் இயக்கியிருந்தார். என். டி. ராமராவ், சாவித்திரி, ஸ்ரீரஞ்சனி, எஸ். வி. ரங்கராவ், ரேலங்கி, சூரியகாந்தம், ருஷ்யேந்திரமணி ஆகியோர் நடித்திருந்தனர். பிங்கலி நாகேந்திர ராவ் எழுதிய கதைக்கு தஞ்சை ராமையாதாஸ் வசனம் எழுதியதோடு பாடல்களையும் இயற்றினார். கண்டசாலா இசையமைத்தார்.
# காளசமுத்திரம் ஊராட்சி (சின்னசேலம்)

**காளசமுத்திரம் ஊராட்சி** இந்தியா, தமிழ்நாடு, கள்ளக்குறிச்சி மாவட்டம், சின்னசேலம் வட்டம், சிதம்பரம் தேசிய நெடுஞ்சாலைக்கு வடக்கேயும், சின்னசேலம் நகரத்தில் இருந்து 6 கிலோமீட்டரில் அமைந்துள்ளது. இக்கிராமத்திலிருந்து 93 கி.மீ. தொலைவில் விழுப்புரம் நகரமும், 22 கி.மீ. தொலைவில் கள்ளக்குறிச்சியும் 82 கி.மீ. தொலைவில் சேலம் நகரமும் உள்ளது.
# காளசமுத்திரம் ஊராட்சி (சின்னசேலம்)

## பொதுத் தகவல்கள்

**கிராம விவரம்**  
| 1, | வருவாய் கிராமத்தின் பெயர் | காளசமுத்திரம் |  |
| --- | --- | --- | --- |
| 2, | ஊராட்யின் பெயர் | காளசமுத்திரம் |  |
| 3, | மொத்த மக்கள் தொகை | 1782 |  |
| ஆண் | 895 |  |  |
| பெண் | 887 |  |  |
| பரப்பளவு ஹெக்டரில் |  |  |  |
| 1, | நன்செய் | 43,445 |  |
| 2, | புன்செய் | 83,830 |  |
| 3, | நத்தம் | 5,35,0 |  |
| 4, | புறம் போக்கு | 166,08,0 |  |
| 5, | மற்ற வகை நிலங்கள் | 7,65,5 |  |
| மொத்த பரப்பளவு | 400,36,0 |  |  |
| '''நீர் பாசனம் |  |  |  |
| 1, | முக்கிய நீர்பாசன ஆதாரம் | ஏரி |  |
| 2, | ஊராட்சி கட்டுப்பாட்டில் உள்ள குளங்கள்
எண்ணிக்கை | 2 | } |
# கோவில்கள் மற்றும் திருவிழாக்கள்

இவ்வூரில் மிகவும் பிரசித்தியாக 3 தேர் திருவிழாக்கள் கொண்டாடப்படுகிறது.  
- ஸ்ரீ கௌமாரியம்மன் கோவில் தேர் மற்றும் தீமிதி திருவிழா. (ஆடி மாதம்)
- ஸ்ரீ காளியம்மன் தேர் திருவிழா (வைகாசி மாதம்)
- ஸ்ரீ மாரியம்மன் கோவில் தேர் திருவிழா (காலனி தெரு)  
காளசமுத்திரம் கிராமத்தில் இந்து அறநிலையத்துறை கட்டுப்பாட்டில் உள்ள ஊர் பொது கோவில்களும், சில சமூகத்தின் குலதெய்வ கோவில்களும் காணப்படுகின்றது,
# இந்து அறநிலைய துறை கட்டுப்பாட்டில் உள்ள கோவில்கள்

- ஸ்ரீ வரதராஜ பெருமாள், மாரி அம்மன் கோவில்
- ஸ்ரீ பிடாரியம்மன் கோவில்
இந்த கோவில்களுக்கு பல ஏக்கர் மானியங்கள் (நிலங்கள்) உள்ளது.
# ஊர் பொது கோவில்கள்

- ஓம் சக்தி கோவில்
- பேச்சியம்மன், மயான காளியம்மன் கோவில்
- சிவன் கோவில்
- அருள்மிகு செல்லியம்மன் கோவில் (ஏரிக்கரை)
- அருள்மிகு ஏரிக்கரை ஐயனார், கருப்பையா சுவாமி கோவில்
- அருள்மிகு மாரியம்மன் கோவில் (காலனி தெரு)
# குலதெய்வ கோவில்கள்

குலதெய்வ கோவில்கள் என்பது குலதெய்வ வழிபாடு செய்பவர்களால் இந்த கோவில்கள் கட்டப்பட்டது, குலதெய்வ அன்பர்களால் இந்த கோவில்கள் நிர்வகிக்கப்படுகிறது.
- அருள்மிகு ஸ்ரீ காளியம்மன் கோவில்
- அருள்மிகு ஸ்ரீ கருப்பையா கோவில்
- அருள்மிகு ஸ்ரீ நாங்கூர் ஐயனார் கோவில்
- அருள்மிகு கோமதுறை சுவாமி கோவில்
- அரசமர தோப்பு பிள்ளையார் கோவில் (2 உள்ளது)
- மேற்குத்தெரு பிள்ளையார் கோவில்
# அமராவதி பௌத்த தொல்லியல் களம்

யின் சிதிலங்கள்]]  
**அமராவதி பௌத்த தொல்லியல் களம்** பொதுவாக பெருந்தூபி என்றும் அழைக்கப்படும் இப்பௌத்தத் தூபி, அசோகர் ஆட்சிக் காலத்தில், கிமு 250ல் நிறுவப்பட்டது.  
தென்னிந்தியாவின் ஆந்திரா மாநில குண்டூர் மாவட்டத்தில் உள்ள அமராவதி சிற்றூரில் இப்பௌத்தத் தொல்லியல் களம் உள்ளது.  
இத்தொல்லியல் களம் இந்தியத் தொல்லியல் துறையின் பராமரிப்பில் உள்ளது. மேலும் தொல்லியல் வளாகத்தில் தொல்லியல் அருங்காட்சியகம் உள்ளது. அமராவதி பௌத்தத் தொல்லியல் வளாகத்தில் அகழாய்வின் போது கண்டெடுக்கப்பட்ட பண்டைய பௌத்த சிற்பங்கள் உலகின் பல்வேறு அருங்காட்சியகங்களில் காட்சிக்கு வைக்கப்பட்டுள்ளது. அமராவதி கருங்கல் தூபியில் இளைஞர்கள் மற்றும் விலங்குகளின் சிற்பங்கள் செதுக்கப்பட்டுள்ளது.  
இத்தொல்லியல் களத்தில் சுண்ணாம்புக்கல் பலகைகளில் செதுக்கப்பட்ட சிற்ப வேலைப்பாடுகள், கிபி 50 முதல் கிபி 250 முடிய, மூன்று கட்டங்களாக நடைபெற்றுள்ளது. முதல் கட்டப்பணிகள் கிபி 50 முடியவும், இரண்டாம் கட்டப்பணிகள் கிபி 50 - 100 முடியவும், மூன்றாம் கட்டப் பணிகள் 200 - 250 முடியவும் நடைபெற்றுள்ளது.
# அமராவதி பௌத்த தொல்லியல் களம்

## தொல்பொருட்கள்

மேஜர் காலின் மெக்கன்சீ எனும் பிரித்தானியர் 1797ல், கிருஷ்ணா ஆற்றின் வலது கரையில், அமராவதியில் பௌத்த தொல்பொருட்களை கண்டுபிடித்தார்.  
அமராவதி பௌத்த தொல்லியற்களத்தில் சுண்ணாம்புக்கல் பலகைகளில் செதுக்கப்பட்ட ஏராளாமான தூபிகள், சைத்தியங்கள், சிற்பங்களை கண்டுபிடித்தார்.  
ஸ்காட்லாந்து நாட்டின் இயற்கை அறிவியலாளரான சர் வால்டர் எலியட் கிபி 1845ல் அமராவதி தொல்லியல் களத்தின் மேற்குப் பகுதியில் அகழாய்வு செய்த போது கண்டெடுதத பண்டைய பௌத்த சிற்பங்கள் தற்போது அரசு அருங்காட்சியகம், சென்னையில் காட்சிக்கு வைக்கப்பட்டுள்ளது.  
பின்னர் இந்த 75 பளிங்குக் கல் சிற்பங்களின் புகைப்படங்களை மட்டும் இந்தியாவில் வைத்துக் கொண்டு, 1859ல் அசல் பலகைச் சிற்பங்கள் லண்டனுக்கு அனுப்பி வைக்கப்பட்டது.
ராபர்ட் செவல் என்பவர் அமராவதி தொல்லியல் களத்தில் 1880ல் அகழாய்வு செய்தார். தென்னிந்தியாவில் பௌத்த சமயம் வீழ்ச்சி அடையும் தருவாயில் இப்பௌத்த தொல்லியல் களங்கள் மக்களால் புறக்கணிக்கப்பட்டதால், மண்னில் புதையுண்டது.  
கலை வரலாற்று ஆய்வாளர்கள், அமராவதி சிற்பங்கள் கிரேக்க-பௌத்தக் கலை, காந்தாரக் கலை மற்றும் பண்டைய இந்தியக் கலையில் நயத்தில் வடிக்கப்பட்டுள்ளதாக கருதுகின்றனர்.  
சீன பௌத்த அறிஞரும் பிக்குவுமான சுவான்சாங், கிபி 640ல் அமராவதியில் சில காலம் தங்கியிருந்த போது, அமராவதியின் விகாரைகளையும், தூபிகளையும், சிற்பங்களையும் தனது பயணக் குறிப்பில் குறித்துள்ளார்.
# அமராவதி பௌத்த தொல்லியல் களம்

## அமராவதி பௌத்த தொல்பொருட்கள் கொண்ட அருங்காட்சியகங்கள்

அமராவதி பௌத்த தொல்லியல் களத்தில் கண்டெடுக்கப்பட்ட சிற்பங்கள் உலகம் முழுவதில் உள்ள அருங்காட்சியகங்களில் காட்சிக்கு வைக்கப்பட்டுள்ளது. அவைகள்:
- பிரித்தானிய அருங்காட்சியகம்
- குய்மெட் அருங்காட்சியகம்
- தேசிய அருங்காட்சியகம், புது டில்லி
- அரசு அருங்காட்சியகம், சென்னை
- அரசு அருங்காட்சியகம், ஐதராபாத்
- சத்திரபதி சிவாஜி அருங்காட்சியகம், மும்பை
- இந்திய அருங்காட்சியகம், கொல்கத்தா மற்றும் தொல்லியல் அருங்காட்சியகம், அமராவதி
# அமராவதி பௌத்த தொல்லியல் களம்

## இதனையும் காண்க

- அமராவதி பலகைச் சிற்பங்கள்
- அசோகர் கல்வெட்டுக்களின் பட்டியல்
- பௌத்த தொல்லியற்களங்கள்
- பௌத்த யாத்திரைத் தலங்கள்
# எலைன் எம். சாடிலர்

**எலைன் சாடிலர்** *(Elaine Sadler)* ஓர் ஆத்திரேலிய வானியற்பியலாளர் ஆவார். இவர் சிட்னி பல்கலைக்கழகத்தின் இயற்பியல் பள்ளியின் வானியற்பியல் துறையின் பேராசிரியர் ஆவார். இவர் CAASTRO (ARC Centre of Excellence for All-Sky Astrophysics) மையத்தின் இயக்குநரும் ஆவார். இவர் 2010 இல் ஆத்திரேலிய அறிவியல் கல்விக்கழகத்தின் ஆய்வுறுப்பினாராகத் தேர்வானார். இவர் பன்னாட்டு வானியல் ஒன்றியத்தின் உறுப்பினரும் ஆவார். இவர் 150 ஆய்வுத்தாளகளை வெளியிட்டுள்ளார்.
# எலைன் எம். சாடிலர்

## வாழ்க்கை

இவர் தன் எட்டாம் அகவையில் இருந்தே வானியலில் ஆர்வத்தோடு திகழ்ந்துள்ளார். இவர் அப்போது பெற்ற புடவி, தொலைநோக்கிகளின் புகைப்படங்கள் நிறைந்த நூலால் இந்த ஆர்வம் தோன்றியுள்ளது. இவர அதுமுதலே பெரிய சிக்கல்களைப் பற்றிச் சிந்திக்கலானார். இவர் தன் பதினொன்றாம் அகவையில் இங்கிலாந்து, கில்டுபோர்டு பயில்நிலை வானியல் கழகத்தில் உறுப்பினர் ஆனார். இவ்ரே அக்கழக மிக இளமையான உறுப்பினராக விளங்கினார். இவர் தன் முனைவர் பட்டத்தை ஆத்திரேலியத் தேசிய பல்கலைக்கழகத்தில் பெற்றார்.  
இவர் CAASTROவின் இயக்குநராக, அதன் ஏழு பல்கலைக்கழகங்களில் உள்ள 100 அறிவியலாளர். 40 ஆராய்ச்சி மாணவர் ஆகியோரை மேற்பார்வை இடுகிறார். இவற்ரில் சிட்னி பல்கலைக்கழகம், ஆத்திரேலியத் தேசியப் பல்கலைக்கழகம், கர்ட்டின் பல்கலைக்கழகம், மெல்பர்ன் பல்கலைக்கழகம், குவீன்சுலாந்து பல்கலைக்கழகம், சுவின்பர்ன் தொழில்நுட்பப் பல்கலைக்கழகம், மேற்கு ஆத்திரேலியப் பல்கலைக்கழகம் ஆகியவை அடங்கும். மேலும் இந்த ஆய்வு வலையில் 11 ஆத்திரேலிய, கடல்கடந்த நிறுவனங்களும் உள்ளன.  
இவரது ஆய்வுக்குழு 2015 ஜூலையில் 5 பில்லியன் அகவையுடைய பழம்பால்வெளி ஒன்றைக் கண்டுபிடித்தது.இதற்கு CSIRO வின் ஆத்திரேலிய SKA தடங்காணி பயன்படுத்தப்பட்டது.  
இவரது முதன்மையான ஆய்வுப் புலங்களாக பால்வெளி உருவாக்கமும் படிமலர்ச்சியும் முனைவான பால்வெளிக் கருவும் ஆகும்.
# புனித தேவதை ஆங்கிலோ இந்தியன் உயர்நிலைப் பள்ளி

**புனித தேவதை ஆங்கிலோ இந்தியன் உயர்நிலைப்பள்ளி** (*Holy Angels Anglo Indian Higher Secondary School*); இது தென்னிந்திய மாநிலமான தமிழ்நாட்டில் அமைந்துள்ள, அனைத்து சிறுமியர்களுக்கான கத்தோலிக்க திருச்சபையின் தனியார், கன்னி மட (*Convent*) பாடசாலையாகும். உயர்நிலைப்பள்ளியாக உள்ள இது, மழலையர் (*Nursery*) நிலையிலிருந்து, உயர்நிலை (பன்னிரெண்டாம்) வரையில் கல்வி வழங்கும் பள்ளியாக உள்ளது. மேரி பிரான்சிஸ்கன் மிஷினரிகள் (*Franciscan Missionaries of Mary*) மூலம் இயங்கக்கூடிய இப்பள்ளி, “*உண்மையான தொண்டினை நோக்கி*” என்பதனை குறிக்கோளாகக் கொண்டுள்ளது. 2009 / 10 கல்வி ஆண்டில் நடைபெற்ற, இப்பள்ளியின் 75 ஆவது ஆண்டுவிழாவான, பிளாட்டினம் பெருவிழா கொண்டாட்டத்தின்போது, 11 ஆவது இந்தியக் குடியரசுத் தலைவரும், இந்திய அறிவியலாளருமான ஆ. ப. ஜெ. அப்துல் கலாம் கலந்துகொண்டு சிறப்பித்தார். பற்பல சமயங்களைச் சார்ந்த சுமார் 2100 மாணவர்களுக்கும் மேலாக பயிலும் இப்பள்ளியின் முன்னாள் மாணவர் இந்திரா நூயி, பெப்சி நிறுவத்தின் தலைவராகவும், முதன்மை செயல் அலுவலராகவும் பணியாற்றுகிறார் என்பது குறிப்பிடத்தக்கது.
# புனித தேவதை ஆங்கிலோ இந்தியன் உயர்நிலைப் பள்ளி

## வரலாறு

இக்கல்வி நிறுவனம், சென்னை மயிலாப்பூரில் செயின்ட் தாமஸ் கான்வென்ட் (*St. Thomas Convent*) எனும் பெயரில் நிறுவப்பட்டது. பின்னர் 1888 இல், செயின்ட் தாமஸ் பள்ளியை, ஆங்கிலோ இந்தியர்கள் குழந்தைகளுக்காக திருச்சபையின் சமயகுருவால் நடத்தப்பட்டுவந்தது. பின்பு 1897 ஆம் ஆண்டில், மேரி சகோதரிகளின் பிரான்சிஸ்கன் சபையின் சமயப்பரப்பாளர்கள், இப்பள்ளிப் பொறுப்பை ஏற்றுக் கொண்டனர், அதன்பின் "செயிண்ட் தாமஸ் ஐரோப்பியர்கள் பள்ளி" (*St. Thomas European School*) என அழைக்கப்பட்டது. 1909 ஆம் ஆண்டில் ஆங்கிலோ-இந்தியப் பிள்ளைகளுக்கு "புனித தேவதை" (*Holy Angels*) என்ற பெயரில் தங்கும் விடுதி வழங்கப்பட்டது. ஆனால், விரைவில் பெரிய குடியிருப்பு வசதி தேவைப்பட்டது. 1928 ஆம் ஆண்டிலிருந்து மைலாப்பூரின் போர்த்துகீசிய பேராயர் டெக்ஸ்சிரா, எப் எப் எம் க்கு (*FFM*) மாம்பலம் (தற்போது தியாகராய நகர்) இல் ஏறத்தாழ 5 ஏக்கர் அளவைக் கொண்ட தேவாலய சொத்துக்களுக்கு விற்க முன்மொழியப்பட்டது.  
1933 ஆம் ஆண்டு பிப்ரவரியில் அந்நிறுவனம் அந்த நிலத்தை வாங்கியது, அங்கு ஆங்கிலோ-இந்திய பள்ளி, தங்கும் விடுதி, மற்றும் கான்வென்ட் ஆகியவற்றை நிர்மாணிப்பதற்கு திட்டமிடப்பட்டது. 1934, மார்ச்சு 21 இல் அங்கு எட்டு அறைகள் எழுப்பப்பட்டன. பின்பு இரண்டு மாதங்களுக்குப் பிறகு, பேராயர் கார்வால்ஹ (*Carvalho*) அப்போதைய மாம்பலத்தில் (தற்போது தியாகராய நகர்)) ஒரு புதிய கட்டிடத்திற்கான அடித்தளத்தை அமைத்தார். 1934, சூன் 1 அன்று, பெண்குழந்தைகளுக்கான விளையாட்டு முறை கல்விக் கூடம் உள்ளிட்ட கட்டிடம் திறக்கப்பட்டது. இப்பள்ளியின் முதல் தலைமை ஆசிரியை எம். நோட்ரே டேம் டி பாம்பீ (*M. Notre Dame de Pompei*) ஆவார், அவர் ஒரு ஐரிய பெற்றோர்களுக்கு பிறந்த இந்தியராவார்.  
1934 ஆம் ஆண்டு, ஆகத்து 2, அன்று, புதிய கட்டிடத்திற்கான அடித்தளம் அமைக்க, மைலாப்பூர் பேராயர் மூலம் ஆசீர்வதிக்கப்பட்டது. 1935, சூன் 27 அன்று, பேராயர், மைலாப்பூர் கார்வால்ஹ (*Mgr. Carvalho*) புதிய கட்டுமானத்தின் ஒவ்வொரு பகுதியையும் ஆசீர்வதித்தார். 1935, சூலை 2 இல், "புனித தேவதை" (*Holy Angels*) என்ற ஒரு சிறப்புவாய்ந்த பெயரை புதிய கட்டிடத்திற்கு சூட்டப்பட்டது. 1937 மற்றும் 1940 ஆம் ஆண்டுகளுக்கு இடையே அசல் தொகுதி நீளமாக இருந்தது, அதில் ஒரு பிரிவு சேர்க்கப்பட்டு மற்றுமொரு மேல்தளம் கட்டப்பட்டு, மற்றும் முழு கட்டிடமும் பிரதான கட்டிடத்திற்கு இணைப்புப் பாலம் கட்டப்பட்டது.